別眉山源上人
作者：員興宗
朝代：宋

paragraphs: 我生喜際招提客，欲宜漚幻了塵色。
偶然揮斥仍六極，無相光中豈南北。
上人得我慰寂寞，相與含笑了一默。
生死奪機無瞬息，禪談鶻落霜後翼。
中間鵠鵠露白黑，我欲角角急不得。
終朝爲子寫胸臆，回首江山忘鄉國。
相看一夢非空質，山風吹衣馬去櫪。
君不見九華雖墮名利場，逢人也解吞荆棘。